Sisukord
Register 🔎︎

# Koostöö

LibreOffice Writer, Impress ja Draw võimaldavad ainult ühel kasutajal korraga avada dokumendi kirjutamiseks. Calc'is saab mitu kasutajat avada kirjutamiseks üheaegselt sama arvutustabeli.

## Koostöö Calc'is

LibreOffice Calcis on dokumendi jagamise abil samaaegne kirjutusõigus mitmel kasutajal. Kõik koostööd teha soovivad kasutajad peavad sisestama oma nime kaardilehel LibreOffice - EelistusedTööriistad - Sätted - LibreOffice - Isikuandmed.

Mõned käsud (halli kirjaga) pole saadaval, kui muudatuste salvestamine või dokumendi jagamine on aktiveeritud. Sa ei saa uues arvutustabelis rakendada ega lisada halli kirjaga elemente.

### Uue arvutustabeli loomine

Kasutaja A loob uue tabelarvutuse dokumendi. Rakendada saab järgnevaid tingimusi:

- Kasutaja ei soovi jagada arvutustabelit koostööks.

  Kasutaja A avab, redigeerib ja salvestab dokumendi nii, nagu ülal kirjeldatud Writeri, Impressi ja Draw' dokumentide puhul.

- Kasutaja soovib jagada arvutustabelit koostööks.

  Kasutaja valib koostöö võimaluste aktiveerimiseks antud dokumendi jaoks Tööriistad - Jaga dokument. Avaneb dialoog, kus kasutaja saab jagamist lubada või keelata. Kui kasutaja lubab jagamise, salvestatakse dokument jagamisrežiimis, mis on näha ka tiitliribal.

Käsku Tööriistad - Jaga dokument saab kasutada aktiivse dokumendi lülitamiseks jagamata režiimist jagatud režiimi. Kui soovid kasutada jagatud dokumenti jagamata režiimis, siis salvesta jagatud dokument teise nimega või teise asukohta. See loob dokumendist koopia, mis pole jagatud.

### Arvutustabeli avamine

Kasutaja A avab tabelarvutuse dokumendi. Rakendada saab järgnevaid tingimusi:

- Tabelarvutuse dokument pole jagatud režiimis.

  Kasutaja saab avada, redigeerida ja salvestada dokumendi nii, nagu ülal kirjeldatud Writeri, Impressi ja Draw' dokumentide puhul.

- Tabelarvutuse dokument on jagatud režiimis.

  Kasutaja näeb teadet, et dokument on jagatud režiimis ja mõned võimalused pole selle režiimi puhul saadaval. Kasutaja võib edaspidiseks selle teate kuvamise keelata. Pärast klõpsamist nupul Sobib avatakse dokument jagatud režiimis.

### Jagatud tabelarvutuse dokumendi salvestamine

Kasutaja A salvestab jagatud dokumendi. Rakendada saab järgnevaid tingimusi:

- Dokumenti pole pärast selle avamist kasutaja A poolt muutnud ega salvestanud teised kasutajad.

  Dokument on salvestatud.

- Dokumenti on pärast selle avamist kasutaja A poolt muutnud ja salvestanud teine kasutaja.

  Kui muudatused ei ole vastuolus, siis dokument salvestatakse.

  Kui muudatused on vastuolus, avaneb vastuolude lahendamise dialoog. Kasutaja A peab vastuolude puhul otsustama, millist versiooni säilitada, kas "säilita minu omad" või "säilita teiste omad". Kui kõik vastuolud on lahendatud, siis dokument salvestatakse. Kuni kasutaja A lahendab vastuolusid, ei saa keegi teine jagatud dokumenti salvestada.

- Teine kasutaja üritab salvestada jagatud dokumenti ja tegeleb hetkel vastuolude lahendamisega.

  Kasutaja A näeb teadet, et parasjagu toimub muudatuste ühendamine. Kasutaja A saab tühistada salvestamise käsu või üritada salvestamist mõne aja möödudes.

Kui kasutaja salvestab edukalt jagatud arvutustabeli, laaditakse dokument pärast salvestamise käsku uuesti ning arvutustabelis kuvatakse kõikide kasutajate poolt salvestatud muudatuste uusimat versiooni. Kui teised kasutajad on dokumenti muutnud, ilmub teade, et "lisati välised muudatused".

## Koostöö Writeris, Impressis ja Draw's

Kõik moodulid (Writer, Impress, Draw ja Calc) saavad siis, kui dokumentide jagamine pole lubatud, faile lukustada. Failide lukustamine on võimalik isegi siis, kui sama dokumenti püütakse avada erinevates operatsioonisüsteemides:

Kasutaja A avab dokumendi. Rakendada saab järgnevaid tingimusi:

- Ükski kasutaja pole dokumenti lukustanud.

  Dokument avatakse kasutaja A jaoks nii lugemiseks kui kirjutamiseks. Teiste kasutajate jaoks on dokument lukus, kuni kasutaja A sulgeb selle.

- Failisüsteem on märkinud dokumendi "kirjutuskaitstuks".

  Dokument avatakse kirjutuskaitstuna. Redigeerimine pole lubatud. Kasutaja A saab salvestada dokumendi koopia teise nimega või teise asukohta. Kasutaja A saab redigeerida seda koopiat.

- Teine kasutaja on dokumendi lukustanud.

  Kasutaja A näeb dialoogi, mis ütleb, et dokument on lukustatud. Dialoog pakub järgnevaid võimalusi: dokumendi avamine kirjutuskaitstuna, dokumendi koopia avamine redigeerimiseks ja avamisest loobumine.

## Kasutaja ligipääsuõigused ja dokumentide jagamine

Kasutaja õigustehaldusega operatsioonisüsteemides peavad olema täidetud mõned tingimused.

- Jagatud fail peab olema asukohas, millele on ligipääs kõigil kaastöötajatel.

- Dokumendi ja vastava lukustusfaili failiõigused peavad olema määratud nii, et kõik kaastöötajad saavad faile luua, kustutada ja muuta.

Kirjutusõiguse abil saavad teised kasutajad lisaks (kogemata või tahtlikult) faili kustutada või muuta.

Sarnased teemad

Salvesta kui